- Hindi News
- National
- बीएसएफ इंस्पेक्टर चाइना बॉर्डर से सीकर तक करता है तस्करी, 50 हजार की अफीम 4 लाख में बिक रही
बीएसएफ इंस्पेक्टर चाइना बॉर्डर से सीकर तक करता है तस्करी, 50 हजार की अफीम 4 लाख में बिक रही
अफीमतस्करी का कारोबार जिलेभर में फैला हुआ है। आधा दर्जन से अधिक तस्कर कारोबार को अंजाम दे रहे हैं। यह खुलासा पुलिस पूछताछ में अफीम तस्कर विशाल जाट ने किया है। बीएसएफ इंस्पेक्टर राजेंद्र कुड़ी इनका सरगना है। जो मणिपुर में ड्यूटी के साथ वहां से कारोबार को संचालित करता है। सरगना इंस्पेक्टर राजेंद्र कुड़ी का काराेबार खंडेला स्थित सालवाड़ी में दौलत राम मीणा संभालता है। दौलत राम ने नीमकाथाना, खंडेला, सीकर शहर सहित जिलेभर में अपना जाल फैला रखा है।
जांच में सामने रहा है कि बीएसएफ इंस्पेक्टर राजेंद्र कुड़ी मणिपुर में अफीम खरीदता था। कई बार जब वह छुट्टी पर आता था। तब अफीम अपने साथ लेकर आता था। अधिकांश तौर पर दौलत राम खुद मणिपाल जाकर राजेंद्र से अफीम लेकर आता था। कई बार दूसरे व्यक्तियों के जीरए अफीम को सीकर भेजी जाती थी।
शिक्षक सहित कई फरार, बीएसएफ कार्यालय में दी सूचना
खंडेलापुलिस ने शिक्षक बाबूलाल धायल के गांव सालवाड़ी में दबिश दी। जहां आरोपी नहीं मिला। वहीं जैसलमेर के मंढा इलाके में राजकीय उच्च प्राथमिक विद्यालय में जांच की तो सामने आया कि शिक्षक बाबूलाल धायल कई दिनों से स्कूल में अवकाश पर चल रहा है। वहीं खंडेला पुलिस ने सालवाड़ी में दौलत राम मीणा के घर पर दबिश दी। लेकिन आरोपी फरार हो गया। पुलिस के सामने करीब आधा दर्जन लोगों के नाम तस्करी के आरोप में सामने आए है। सीआई राजपाल सिंह का कहना है कि पुलिस आरोपियों की तलाश में जुटी है। पुलिस ने मणिपुर में बीएसएफ कार्यालय में इंस्पेक्टर राजेंद्र कुड़ी के बारे में शिकायत की है। सीआई राजपाल सिंह का कहना है कि आरोपी इंस्पेक्टर राजेंद्र कुड़ी 27 फरवरी को मणिपुर चला गया। इसलिए राजेंद्र कुड़ी से बीएसएफ अधिकारी पूछताछ करेंगे।
कमर पर बांध रखी थी अफीम की थैली
कल्याणसर्किल पर बुधवार देर रात को नीमकाथाना स्थित नवडी की ढाणी निवासी विशाल जाट को एक किलोग्राम अफीम के साथ गिरफ्तार किया। आरोपी विशाल जाट अफीम को लेकर जैसलमेर जा रहा था। पुलिस ने जब विशाल के कपड़े उतरवाए तो कमर पर लपेटी हुई पॉलीथिन में अफीम मिली।
अफीम के काले कारोबार में मोटे मुनाफे का खेल सामने रहा है। अफीमको चाइना बॉर्डर पर मणिपुर आस पास के इलाके से करीब 50 हजार रुपए किलोग्राम के हिसाब से खरीदा जाता था। उसके बाद अफीम की तस्करी शुरू होती है। अफीम को दूसरे व्यक्ति को 80 हजार से लेकर एक लाख रुपए के बीच बेचा जाता है। पहलेवाले को करीब 50 हजार रुपए तक का मुनाफा मिलता है। पूछताछ में तस्कर विशाल जाट ने बताया कि उसने इंस्पेक्टर से 80 हजार रुपए में एक किलोग्राम अफीम खरीदी। इस अफीम को वह अपने मामा बाबूलाल धायल को जैसलमेर में बेचने के लिए जा रहा था। जिसे किसी अन्य व्यक्ति को बेचना था। अफीम को चार लाख रुपए तक बेच दिया जाता था।
tgl_Latn sot_Latn bho_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva